अन्य विविध किसिमका शोधले के पनि देखाएको छ भने धनीहरू गरिबका तुलनामा बढी परोपकारी हुन्छन् । लन्डनमा गरिएको एउटा शोधले सो कुरा देखाएको हो । केही शोधकर्ताहरूले लन्डनका विभिन्न २० वटा ठाउँमा सडकमा टिकट लगाइएको चिठ्ठी यत्रतत्र छरिदिए । यस घटनामा रोचक के भयो भने विम्बल्डन जस्तो अति धनी बस्ने क्षेत्रमा फ्याँकिएका चिठ्ठीमध्ये ८७ प्रतिशत चिठ्ठी मानिसले सही ठाउँमा पुर्याइदिए । अनि सेडवेल जस्तो ज्यादै गरिब बस्तीमा फ्याँकिएका त्यस्तै चिठ्ठीहरूको ३७ प्रतिशत मात्र सही ठाउँमा पुर्याइए ।
